उता, एक सय ५० का लागि भर्ना छनौट आवेदन खुलेकोमा चार हजारले आवेदन दिँदा १९ जनामात्र उत्तीर्ण भएका छन् । सेनाको इतिहासमा सम्भवतः यो पहिलो घटना हुनुपर्छ, यति थोरै परीक्षार्थी उत्तीर्ण भएको । देशको शिक्षा नीति त्यस्तो भएर हो वा लोकसेवाको प्रश्न शैली अनुकूल नभएर हो, आवेदन माग गरिएभन्दा निक्कै कम संख्यामा उत्तीर्ण हुने क्रम केही वर्षयता बढिरहेको छ । सेनामा यस्तो भद्रगोल हुनु, बृत्ति विकासमा ध्यान नदिइनुका केही कारण भने स्मरणीय छन् । शान्ति सेनामा खटिएर विदेश जाने क्रममा रक्षा र अर्थ मन्त्रालयले अघोषित कोटा मागेका हुन्छन् । यदि मागिएको कोटा पूरा गरिएन भने कतिपय संवेदनशील फाइल अड्किन्छन् ।
